KIRJALLINEN KYSYMYS E-3098/02

esittäjä(t): José Ribeiro e Castro (UEN) komissiolle

(28. lokakuuta 2002)

Aihe: Macaon yhteistyöviranomainen

Neuvostolle ja Euroopan parlamentille 12. marraskuuta 1999 annetussa komission tiedonannossa Euroopan unioni ja Macao: suhteet vuoden 2000 jälkeen todettiin, että perustettaisiin yhteistyöviranomainen auttamaan kahdenvälisen yhteistyön koordinointia määrättynä ajanjaksona.

Euroopan parlamentti piti aikomusta erittäin tervetulleena ja tuki sitä. Helmikuun 15. päivänä helmikuuta 2001 kyseisestä tiedonannosta(1) katso vastaava kohta 18 järjestetyssä äänestyksessä Euroopan parlamentti hyväksyi kohdan, jonka mukaan se pyytää komissiota sen edellä mainitussa tiedonannossaan ilmaiseman aikomuksen mukaisesti nimittämään Euroopan yhteisön ja Macaon

yhteistyöviranomaisen Macaoon auttamaan kahdenvälisen yhteistyön koordinointia ja näin osoittamaan pitävänsä kiinni kummankin osapuolen välisten suhteiden lujittamista koskevasta sitoumuksestaan. Tällainen huolenaihe oli siis ilmaistu jo aikaisemmin 16. joulukuuta 1992(2) äänestyksessä olleessa päätöslauselmassa samaan aikaan, kun Macaon alue siirtyi Portugalin hallinnasta erityishallintoalueeksi Kiinan kansantasavallan yhteyteen.

Euroopan parlamentissa käydyssä keskustelussa komission jäsen Nielson ilmoitti yhteisön yhteistyöviranomaisen nimittämisessä tapahtuneista yllättävistä käänteistä ja sanoi, että komission mielestä yhteistyöviranomaisen nimittäminen on erittäin tärkeätä.

Vastauksessa tekemääni kirjalliseen kysymykseen P-1961/01(3) komission jäsen Patten ilmoitti 19. heinäkuuta 2001 muistutettuaan samoista nimitysprosessiin liittyvistä käänteistä, että komissio on valmistellut Macaota varten vaadittua monivuotista yhteistyöohjelmaa, johon sisältyy myös yhteistyöviranomaisen nimittäminen. Komissio on tyytyväinen voidessaan nyt ilmoittaa, että ohjelmasuunnittelu on edennyt loppuvaiheeseen ja yhteistyöviranomaisen nimittämiskysymys saadaan pian ratkaistua.

Minulle on kuitenkin ilmoitettu, että kysymystä ei ole vielä ratkaistu. On syytä muistuttaa ja korostaa, että kyseessä oli Macaota koskeva nimitys, ja erityisen yhteistyöviranomaisen virka koskee vain EU:n ja Macaon yhteistyötä eikä samanaikaisesti Hong Kongia ja Macaota.

Onko erityinen, virantoimituksensa aloittanut EU:n ja Macaon yhteistyöviranomainen jo nimitetty? Jos ei ole, miten komissio selittää tämän seikan ja missä vaiheessa kyseinen prosessi on? Jos on, mitkä ovat viranomaisen ensimmäisen toimintavuoden tärkeimmät opetukset ja johtopäätökset?

(1) EYVL C 276, 1.10.2001, s. 268.

(2) EYVL C 296, 18.10.2000, s. 190.

(3) EYVL C 364, 20.12.2001, s. 232.

Christopher Pattenin komission puolesta antama vastaus

(29. marraskuuta 2002)

Koska Macaon kanssa toteutetut yhteistyöhankkeet (eurooppalaiset tutkimukset, matkailu, offshore-palvelut), jotka aloitettiin vuosina 19971998, päättyivät vuonna 2001 ja koska yhteisön nykyinen yhteistyö Macaon kanssa käsittää ainoastaan yhden hankkeen (oikeudellisesta yhteistyöstä, joka on juuri alkamassa), komissio ei ole voinut ryhtyä rekrytoimaan virkamiestä Macaon kanssa tehtävää yhteistyötä varten.

Komissio on kuitenkin edelleen sitoutunut pitämään läheisiä suhteita Macaoon kuten Brysselissä 18. lokakuuta 2002 pidetyssä yhteisön ja Macaon sekakomitean kokouksessa korostettiin. Tätä varten komissio tutkii parhaillaan keinoja kehittää edelleen yhteistyötään Macaon erillishallintoalueen kanssa talousarvioon perustuvien rahoitusvälineiden avulla.